dh-unibe/image-text_koenigsfelden-charters-post-1500 huggingface dataset:
Ich, Henni Espach, von Oberwil, ✳ fry hoffrichter uff dem Swartzwald, tuͣn kund aller
menglich mit dem brieff, das ich offenlich ze gericht sass ze Gerwil in dem fryen
ding hoff, an der nehsten mitwuchen nach sant Martins tag, ✳ an statt und in
namen des fromen, vesten jungkher Heinrichs von Rùmlang, mins liebn̄ hˀren,
und kam fùr mich in offenn, verbannen hoffgericht ✳ der bescheiden Hans Buͦchˀ,
by den ziten miner gnedigen frowē von Kùngsfeld schaffner, ✳ und offnet mit sinem
fùrsprechen ✳ alz im ✳ von der jetzgenanten miner frowen von Kùngsfeld wegen
vormalz ✳ mit recht in dem fryen hoff ze Hochsal ✳ bekent wer worden ✳ umb
den halben mùtt roggen, ✳ des si ✳ von der vogtstùr ze Hener lange zit ✳ uss gelegen
weren ꝫcꝭ, das da die ✳ von Hener gemeinlich ✳ si bewisen soͤlten, ✳ waruff si den egen̄̄
halben mùtt roggen ✳ der vogtstùr ✳ nemen, ✳ oder aber das si ✳ den ✳ selber richtn̄ soͤltn̄
nach wisung des urteil brieffs, ✳ den der egen̄t Hans Buͦcher ✳ darumb ✳ zougt
und vor gericht verlesen liesz. ✳ also were ✳ auch dem nachgangen ✳ wie urteil geben
hett ✳ und hetten die jegeñten von ✳ Hener ✳ in ✳ von siner frowen wegen ✳ usgewist uff
ein guͣt, genant des Holtzman̄s Guͦt, ✳ und zoͧgt des guͣt kuntschafft von den eltesten
ze Hener, ✳ die darumb all geseit hettn̄ by iren eiden, ✳ das derselb halb mùtt ✳
roggen geltz vogtstùr ✳ gaͧn soͤlt ✳ ab des vorgeñten Holtzman̄s Guͦt ✳ und liesz daruff
an ein recht, ✳ wz ✳ recht wer. do fraͧgt ich, obgeñter richter, urteil umb ✳ und wart
erteilt nach miner frag mit besampnoter urteil uff den eid, ✳ das die obgeñt₎
min frowen von Kûngsfeld und ir schaffner ✳ von ir wegen ✳ den vorgeschribn̄ halbn̄
roggen ✳ der vogtstùr uff dem egedaͧchten guͦt, ✳ das da genant ist Holtzmans
Guͣt, ✳ un̄ hinnenthin haben ✳ und daruff hin h ziechen ✳ soͤllen ✳ und das si ouch
denselben halben mùtt roggen ✳ an den, ✳ der dasselb guͦt innheͣtt, ✳ ervordern
sont, ist denn sach, ✳ dz er si darumb usricht, ✳ dz ist mit heil, ✳ teͣt er aber ✳ des ✳
nit, ✳ so moͤchtent si darnach zuͦ dem egenant₎ guͣt griffen. ✳ diser urteil waˀt
dem vorgeñten ✳ Hansz₎ Buͦcher ✳ in namē der obgeñt₎ miner frowē von Kùngsfeld
erkent ein brieff ze gebn̄ ✳ vō siner bett und vordrūg willn̄ ✳ under des fromen,
wisen Ruͣdolffen Schmidtz, ✳ des vogtz ze Howenstein, in sigel ✳ wän ich, der richter,
eigens insigels nit enhab, ✳ darumb ze urkûnd hab ich, derselbs Ruͣdolff Schmid,
vogt ꝫcꝭ, min insigel ✳ von bekennēs wegē des rechtn̄ ✳ offenlich gedruckt in disen
brieff, ✳ doch mir und minē erbn̄ aͧn schaden, ✳ gebn̄ an der obgeñt₎ mitwuchen, ✳
anno dn̄i mͦ ccccͦ xxͦ qʼnto. ✳
fogt stùr ze Hener
K
R 22 ✳
vogt stùr ✳ geltz ✳ hochsal
wist j mt rogg₎ ab Holtzmans
guͦtt ✳
vogt stùr ze Hener₎
Königsf. 548
Nͦ✳ 53 ✳
Staatsarchiv
AARGAU
425
vij